**Ministru kabineta noteikumu projekta “Grozījumi Ministru kabineta 2014. gada 8. jūlija noteikumos Nr. 388 “Elektrisko un elektronisko iekārtu kategorijas un marķēšanas prasības un šo iekārtu atkritumu apsaimniekošanas prasības un kārtība”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Atkritumu apsaimniekošanas likuma 24. panta pirmā daļa un 29. panta 1., 2., 3. un 4. punkts.
2. Latvija “EU Pilot” sistēmā ir saņēmusi Eiropas Komisijas pieprasījumu sniegt informāciju par Eiropas Parlamenta un Padomes2012. gada 4. jūlija Direktīvas 2012/19/ES par elektrisko un elektronisko iekārtu atkritumiem (turpmāk – Direktīva)prasību transponēšanu Latvijas normatīvajos aktos.
 |
| 2. | Pašreizējā situācija un problēmas, kuru risināšanai tiesību aktu projekts izstrādāts, tiesiskā regulējuma mērķis un būtība | Ministru kabineta noteikumu projektā “Grozījumi Ministru kabineta 2014. gada 8. jūlija noteikumos Nr. 388 “Elektrisko un elektronisko iekārtu kategorijas un marķēšanas prasības un šo iekārtu atkritumu apsaimniekošanas prasības un kārtība”” (turpmāk – noteikumu projekts) ietvertā tiesiskā regulējuma mērķis un būtība:1) Ministru kabineta 2014. gada 8. jūlija noteikumu Nr. 388 “Elektrisko un elektronisko iekārtu kategorijas un marķēšanas prasības un šo iekārtu atkritumu apsaimniekošanas prasības un kārtība” (turpmāk – noteikumi Nr. 388) 2.3. punktā ietvertā definīcija “autoceļiem neparedzēta mobila tehnika” tiek precizēts atbilstoši Direktīvas 3. panta 1. punkta d) apakšpunktam; 2) Noteikumu Nr. 388 3.1. punkts precizēts atbilstoši Direktīvas 2. panta 3. punkta a) apakšpunktam, precizējot tikai militāriem mērķiem izmantojamo iekārtu jēdzienu;3) Noteikumu Nr. 388 14.1., 14.13. un 14.14. apakšpunkts ir precizēts atbilstoši Direktīvas 8.2. pantam un VII pielikumam, ietverot atsauces uz normatīvajiem aktiem, kuros ir transponēti attiecīgie ES normatīvie akti; 4) Noteikumu Nr. 388 22. punkts noteic, ka elektrisko un elektronisko iekārtu ražotāji vai to pilnvaroti pārstāvji, vai elektrisko un elektronisko iekārtu atkritumu (turpmāk – EEIA) apsaimniekotāji, kas izveidoti atbilstoši normatīvajiem aktiem par atkritumu apsaimniekošanu, nodrošina, ka no 2016. gada 1. janvāra līdz 2021. gada 14. augustam tiek savākts 40,5 % no iepriekšējos trijos gados Latvijā tirgū laisto iekārtu vidējā svara, savukārt Ministru kabineta 2009. gada 3. novembra noteikumi Nr. 1294 “Kārtība, kādā atbrīvo no dabas resursu nodokļa samaksas par videi kaitīgām precēm” (turpmāk – noteikumi Nr. 1294) 1. pielikuma 3. punkts noteic, ka iepriekš minētajām personām ir jānodrošina, ka, sākot no 2017. gada 1. janvāra, katru gadu ir jānodrošina, ka tiek savākti 40,5% pret attiecīgajā gadā realizēto vai savas saimnieciskās darbības nodrošināšanai ievesto un izmantoto elektrisko un elektronisko iekārtu apjomu. Lai novērstu pretrunas starp noteikumu Nr. 388 un noteikumu Nr. 1294 prasībām, tiek paredzēts, ka elektrisko un elektronisko iekārtu ražotāji vai to pilnvaroti pārstāvji, vai EEIA apsaimniekotāji, kas izveidoti atbilstoši normatīvajiem aktiem par atkritumu apsaimniekošanu, nodrošina, ka elektrisko un EEIA tiek savākti normatīvajos aktos par kārtību, kāda atbrīvo no dabas resursu nodokļa samaksas par videi kaitīgām precēm, noteiktajā apjomā un termiņā. Tādejādi tiek saskaņotas noteikumos Nr. 388 un noteikumos Nr. 1294 noteiktās prasības EEIA savākšanas mērķiem;5) Noteikumu Nr. 388 25. punkts ir precizēts, nosakot, ka reģenerēto, pārstrādāto un atkārtotai izmantošanai sagatavoto iekārtu atkritumu apjoma aprēķināšanā neizmanto datus par atkārtoti izmantotām iekārtām atbilstoši Direktīvas 11. panta 2. punkta pirmajam teikumam;6) Atbilstoši Ministru kabineta 2014. gada 1. jūlija noteikumiem Nr. 331 “Elektrisko un elektronisko iekārtu un bateriju vai akumulatoru ražotāju reģistrācijas kārtība un samaksas kārtība par datu uzturēšanu” 2. punktam biedrība “Latvijas Elektrotehniskas un elektronikas rūpniecības asociācija” (turpmāk – LETERA) ir elektrisko un elektronisko iekārtu ražotāju reģistra turētājs. Šobrīd noteikumu Nr. 388 29. punktā nav noteikts, kādā veidā elektrisko un elektronisko ražotāju reģistrā tiek iesniegti noteikumu Nr. 388 29. punktā minētie ziņojumi, tāpēc reizēm elektrisko un elektronisko iekārtu ražotāju reģistrā tiek saņemti ziņojumi, kuri elektrisko un elektronisko iekārtu ražotāju reģistra datu bāzē ir jāievada manuāli, lai gan elektrisko un elektronisko iekārtu ražotāju reģistrā ir izveidota datu bāze, kurā elektrisko un elektronisko iekārtu ražotāju ražotāji vai elektrisko un elektronisko iekārtu apsaimniekotāji (ja ražotājs ar tiem ir noslēdzis attiecīgu līgumu) var tiešsaistē ievadīt attiecīgos ziņojumus. Ir nepieciešams noteikt vienveidīgas prasības noteikumu Nr. 388 29. punktā minēto ziņojumu iesniegšanai, paredzot, ka iekārtu ražotājs, tā pilnvarots pārstāvis vai iekārtu atkritumu apsaimniekotājs minētos ziņojumus ievada elektrisko un elektronisko iekārtu ražotāju reģistra turētājā izveidotajā elektrisko un elektronisko iekārtu ražotāju reģistra datu bāzē.Lai noteiktu vienveidīgas prasības noteikumos Nr. 388 29. punktā minēto ziņojumu iesniegšanai, ir nepieciešams noteikt, ka iekārtu ražotājs, tā pilnvarots pārstāvis vai iekārtu atkritumu apsaimniekotājs minētos ziņojumus ievada elektrisko un elektronisko iekārtu ražotāju reģistra turētājā izveidotajā elektrisko un elektronisko iekārtu ražotāju reģistra datu bāzē.8) Lai mazinātu administratīvo slogu un nodrošinātu noteikumu Nr. 1294 un noteikumu Nr. 388 prasību vienveidīgu piemērošanu, ir jāprecizē un jāsamazina ziņojumu iesniegšanas biežums no četriem ziņojumiem kalendārajā gadā uz diviem ziņojumiem kalendārajā gadā attiecībā uz Latvijas valstu tirgū un citos ES dalībvalstu tirgos piedāvātajiem elektrisko un elektronisko iekārtu veidiem un daudzumiem;9) Direktīvas 7. panta 1. punkts noteic, ka no 2016. gada minimālais savākšanas apjoms ir 45 % (Latvijai ir noteikts pārejas periods), un to aprēķina, to EEIA kopējo svaru, kas attiecīgajā gadā un dalībvalstī savākti saskaņā ar Direktīvas 5. un 6. pantu, attiecinot pret elektrisko un elektronisko iekārtu (turpmāk ­– EEI) vidējo svaru, kas attiecīgajā dalībvalstī ir laistas tirgū trīs iepriekšējos gados, un izsakot minēto attiecību procentos. Lai nodrošinātu minētās direktīvas normas pareizu transponēšanu, ir nepieciešams precizēt noteikumu Nr. 388 32. punktu, paredzot, ka Vides aizsardzības un reģionālās attīstības ministrija (turpmāk – VARAM) vai tās pilnvarota institūcija veiks nepieciešamos aprēķinus, lai noteiktu, vai ir izpildīti Direktīvas 7.1. punktā noteiktie mērķi. Vienlaikus ir jānorāda, ka katrs atsevišķs iekārtu ražotājs vai atkritumu apsaimniekotājs nevar nodrošināt, ka valstī kopumā ik gadu tiek sasniegti noteikumos Nr. 388 noteiktie minimālie iekārtu atkritumu savākšanas mērķi, tāpēc ir pamatoti, ka VARAM vai tās pilnvarota institūcija veic attiecīgus aprēķinus. Atbilstoši Direktīvas 7. panta 1. punktam, noteikumus Nr. 388 ir nepieciešams precizēt, nosakot, ka jānodrošina minimālais iekārtu atkritumu savākšanas apjoms katru gadu. Jānosaka, ka iekārtu atkritumu savākšanas apjomi pakāpeniski pieaug katru gadu no 2016. gada līdz 2021. gadam. Turklāt ir nepieciešams precizēt, ka līdz 2015.gada 31.decembrim mājsaimniecības iekārtu atkritumu savākšanas apjomam gadā jābūt vismaz četriem kilogramiem atkritumu uz iedzīvotāju vai arī tādam iekārtu atkritumu svaram, kas Latvijā vidēji tika savākts 2012., 2013. un 2014. gadā, atkarībā no tā, kurš savāktais iekārtu atkritumu apjoms ir lielāks. Šī norma noteikumu projektā tiek transponēta ar atpakaļejošu datumu, lai  **pilnībā nodrošinātu Direktīvas prasību transponēšanu Latvijas normatīvajos aktos un novērstu iespējamās pārkāpuma procedūras, kuras Eiropas Komisija varētu uzsākt pret Latviju, ja minētās tiesību normas netiks transponētas.** **Atbilstoši Eiropas Statistikas biroja (Eurostat) apkopotajai informācijai, Latvijā 2012., 2013. un 2014. gadā tika savākti šādi EEIA apjomi (sk. 1. tabulu):*****1. tabula. 2012., 2013. un 2014. gadā Latvijā savāktais vidējais EEIA daudzums.***

|  |  |  |
| --- | --- | --- |
| Gads | Tirgū laistie EEI apjomi (tonnās) | Savāktie EEIA apjomi (tonnās) |
|  |  | Mājsaimniecību | Citi avoti | Kopā |
| 2012 | 16 818 | 3834 | 860 | 4694 |
| 2013 | 17 840 | 4762 | 65 | 4827 |
| 2014 | 18352 | 4852 | 69 | 4921 |
| **Vidējais tirgū laistais EEI un savāktais EEIA apjoms** | 17 670  |  |  | **4814 (27% no vidējā tirgū laistā EEI apjoma)** |

*Datu avots: Eurostat. Waste electrical and electronic equipment (WEEE) by waste operations [[1]](#footnote-3)***VARAM veica aprēķinus (sk. 2. tabulu), lai pārbaudītu, vai 2012., 2013. un 2014. gadā Latvijā savāktais vidējais EEIA daudzums ir lielāks vai mazāks par savākto mājsaimniecības EEIA daudzumu, ja gadā tiktu savākti četri kg mājsaimniecības EEIA uz vienu iedzīvotāju.** ***2. tabula. Savācamo mājsaimniecības EEIA daudzums Latvijā, ja gadā tiktu savākti četri kg mājsaimniecības EEIA uz vienu iedzīvotāju.***

|  |  |  |
| --- | --- | --- |
| Gads | Latvijas iedzīvotāju skaits gada beigās*[[2]](#footnote-4)* | Savāktais EEIA apjoms (tonnās), ja tiktu savākti četri kg mājsaimniecības EEIA uz 1 iedzīvotāju gadā |
| 2012. | 2 023 825 | 8095,3 |
| 2013. | 2 001 468 | 8005,9 |
| 2014. | 1 986 096 | 7944,4 |
| 2015. | 1 968 957 | 7875,8 |

**Salīdzinot 1. un 2. tabulā minētos datus, jāsecina, ka 2012., 2013. un 2014. gadā Latvijā savāktais vidējais iekārtu atkritumu daudzums ir mazāks par savākto mājsaimniecības iekārtu atkritumu daudzumu, pie nosacījuma, ja gadā tiktu savākti četri kg mājsaimniecības iekārtu atkritumu uz vienu iedzīvotāju. Tāpēc, lai arī noteikumu projektā ir noteikts, ka atkarībā no savākto iekārtu atkritumu daudzuma iekārtu ražotājiem un to pilnvarotajiem pārstāvjiem vai iekārtu atkritumu apsaimniekotājiem ir jānodrošina alternatīvu savākšanas mērķu sasniegšana, veiktie aprēķini parāda, ka minētajām personām ir jāsasniedz tie paši iekārtu atkritumu savākšanas mērķi, kuri jau šobrīd ir ietverti noteikumu Nr. 388 39. punktā. Tādejādi paredzētie grozījumi noteikumu Nr. 388 39. punktā iekārtu ražotājiem un to pilnvarotajiem pārstāvjiem vai iekārtu atkritumu apsaimniekotājiem nerada jaunus pienākumus.** 10) Lai nodrošinātu noteikumu Nr. 1294 un noteikumu Nr. 388 prasību vienveidīgu piemērošanu, ir nepieciešams precizēt termiņus elektrisko un elektronisko iekārtu iedalījumam attiecīgajās kategorijās, kā arī termiņus EEIA pārstrādes mērķu sasniegšanai;11) Ir nepieciešams precizēt mobilo telefonu un monitoru klasifikāciju, lai tā būtu vienveidīga visā noteikumu Nr. 388 tekstā (pašreiz ir atšķirības starp 1. pielikumā un 5., 6. un 7. pielikumā ietverto klasifikāciju).12) Ir nepieciešams precizēt noteikumu 1.un 2. pielikumā lietotos jēdzienus atbilstoši Direktīvas prasībām.  |
| 3. | Projekta izstrādē iesaistītās institūcijas | VARAM, LETERA, Valsts vides dienests |
| 4. | Cita informācija | **Nav.** |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | * EEI lietotāji – visi Latvijas iedzīvotāji;
* 1199 elektrisko un elektronisko iekārtu ražotāji, kuri ir noslēguši līgumus ar videi kaitīgo preču atkritumu apsaimniekotājiem;
* 5 videi kaitīgo preču atkritumu apsaimniekotāji, kam ir tiesības saviem līgumpartneriem piešķirt atbrīvojumu no dabas resursu nodokļa samaksas par videi kaitīgām precēm.
 |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta prasību piemērošana mazinās administratīvo slogu elektrisko un elektronisko iekārtu ražotājiem un videi kaitīgo preču atkritumu apsaimniekotājiem, tā kā tiks samazināts Elektrisko un elektronisko iekārtu ražotāju reģistrā iesniedzamo ziņojumu iesniegšanas biežums.  |
| 3. | Administratīvo izmaksu monetārs novērtējums | Administratīvo izmaksu monetārs novērtējums: 1. Administratīvās izmaksas elektrisko un elektronisko iekārtu ražotājiem

F – stundas likme privātajā sektorā – 4,99 *euro*L – nepieciešamais laiks informācijas sagatavošanai (2 darba dienas x 8 stundas) – 16 stundasN – subjektu skaits – 1199 atkritumu apsaimniekošanas komersantiInformācijas sniegšanas biežums - 2 reizes gadāC = (f x l) x (n x b)C= (4,99 X 16) X (1199x2) = 79,84 X 2398= 191 456 *euro***.**1. Administratīvās izmaksas videi kaitīgo preču atkritumu apsaimniekotājiem, kam ir tiesības saviem līgumpartneriem piešķirt atbrīvojumu no dabas resursu nodokļa samaksas par videi kaitīgām precēm

F – stundas likme privātajā sektorā – 4,99 *euro*L – nepieciešamais laiks informācijas sagatavošanai (10 darba dienas x 8 stundas) – 80 stundasN – subjektu skaits – 5 videi kaitīgo preču atkritumu apsaimniekotājiem, kam ir tiesības saviem līgumpartneriem piešķirt atbrīvojumu no dabas resursu nodokļa samaksas par videi kaitīgām precēmInformācijas sniegšanas biežums - 2 reizes gadāC = (f x l) x (n x b)C= (4,99 X 80) X (5 x2) = 399,2 X 10 = 3992 *euro*. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Direktīva (*OV L 197, 24.7.2012., 38.- 71. lpp.)* |
| 2. | Citas starptautiskās saistības | MK noteikumu projekts šo jomu neskar. |
| 3. | Cita informācija | Nav.  |

|  |
| --- |
| **1.tabula. Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Direktīva. |
| A | B | C | D |
| 2. panta 3. punkta a) apakšpunkts | 2. punkts | Vienība tiek pārņemta pilnībā | Neparedz stingrākas prasības |
| 3. panta 1. punkta d) apakšpunkts | 1. punkts | Vienība tiek pārņemta pilnībā | Neparedz stingrākas prasības |
| 7. panta 1. punkta otrais teikums | 13. punkts | Vienība tiek pārņemta pilnībā | Neparedz stingrākas prasības |
| 7. panta 1. punkta trešais teikums | 14. punkts | Vienība tiek pārņemta pilnībā | Neparedz stingrākas prasības |
| 7. panta 1. punkta ceturtais teikums | 13. punkts | Vienība tiek pārņemta pilnībā | Neparedz stingrākas prasības |
| 7. panta 1. panta piektais teikums | 12. punkts | Vienība tiek pārņemta pilnībā | Neparedz stingrākas prasības |
| 7. panta 3. punkts | 13. punkts | Vienība tiek pārņemta pilnībā | Neparedz stingrākas prasības |
| 8. panta 2. punkts | 3., 4. un 5. punkts | Vienība tiek pārņemta pilnībā | Neparedz stingrākas prasības |
| 11. panta 2. punkta pirmais teikums | 8. punkts | Vienība tiek pārņemta pilnībā | Neparedz stingrākas prasības |
| 11. panta 2. punkta otrais teikums | 8. punkts | Vienība tiek pārņemta pilnībā | Neparedz stingrākas prasības |
| 18. panta pirmais teikums | 11.punkts | Vienība tiek pārņemta pilnībā | Neparedz stingrākas prasības |
| 18. panta pēdējais teikums | 11. punkts | Vienība tiek pārņemta pilnībā | Neparedz stingrākas prasības |
| I pielikuma 4. punkts | 18. punkts | Vienība tiek pārņemta pilnībā | Neparedz stingrākas prasības |
| I pielikuma 10. punkts | 19. punkts | Vienība tiek pārņemta pilnībā | Neparedz stingrākas prasības |
| II pielikuma 3. punkts | 16. punkts | Vienība tiek pārņemta pilnībā | Neparedz stingrākas prasības |
| II pielikuma 4. punkts | 17., 18. punkts | Vienība tiek pārņemta pilnībā | Neparedz stingrākas prasības |
| II pielikuma 10. punkts | 21. punkts | Vienība tiek pārņemta pilnībā | Neparedz stingrākas prasības |
| III pielikuma 4. punkts | 22. punkts | Vienība tiek pārņemta pilnībā | Neparedz stingrākas prasības |
| III pielikuma 5. punkts | 27. punkts | Vienība tiek pārņemta pilnībā | Tiek noteikts īsāks termiņš minimālo sagatavošanas atkārtotai izmantošanai, pārstrādes un reģenerācijas mērķu sasniegšanai, lai nodrošinātu atbilstību noteikumu Nr. 1294 termiņiem. |
| IV pielikuma 6. punkts | 24. punkts | Vienība tiek pārņemta pilnībā | Neparedz stingrākas prasības |
| V pielikuma virsraksts | 25. punkts  | Vienība tiek pārņemta pilnībā | Neparedz stingrākas prasības |
| V pielikuma I daļas virsraksts | 26. punkts | Vienība tiek pārņemta pilnībā | Neparedz stingrākas prasības |
| V pielikuma 1. daļas b) punkts | 27. un 28. punkts | Vienība tiek pārņemta pilnībā | Neparedz stingrākas prasības |
| V pielikuma 2. daļas virsraksts | 29. punkts | Vienība tiek pārņemta pilnībā | Tiek noteikts īsāks termiņš minimālo sagatavošanas atkārtotai izmantošanai, pārstrādes un reģenerācijas mērķu sasniegšanai, lai nodrošinātu atbilstību noteikumu Nr. 1294 termiņiem. |
| V pielikuma 3. daļas virsraksts | 32. punkts | Vienība tiek pārņemta pilnībā | Tiek noteikts īsāks termiņš minimālo sagatavošanas atkārtotai izmantošanai, pārstrādes un reģenerācijas mērķu sasniegšanai, lai nodrošinātu atbilstību noteikumu Nr. 1294 termiņiem.  |
| X pielikuma 5. punkts | 35. punkts | Vienība tiek pārņemta pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Informācija par citu Direktīvas normu transponēšanu ir pieejama tīmekļvietnē <http://tap.mk.gov.lv/lv/mk/tap/?pid=40320563>  |

|  |
| --- |
| **2.tabula. Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Noteikumu projekts šo jomu neskar. |
| A | B | C |
| Noteikumu projekts šo jomu neskar. | Noteikumu projekts šo jomu neskar. | Noteikumu projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Noteikumu projekts šo jomu neskar. |
| Cita informācija | Nav. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu  | Noteikumu projekts no 2016. gada 1. decembra ir pieejams VARAM tīmekļvietnē [www.varam.gov.lv](http://www.varam.gov.lv), līdz ar to ieinteresētajām personām ir iespēja izteikt viedokli un sniegt priekšlikumus. |
| 2. | Sabiedrības līdzdalība projekta izstrādē  | Par noteikumu projektu nav saņemti sabiedrības pārstāvju viedokļi un priekšlikumi.  |
| 3. | Sabiedrības līdzdalības rezultāti  | Par noteikumu projektu nav saņemti sabiedrības pārstāvju viedokļi un priekšlikumi. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | VARAM, LETERA. |
| 2. | Projekta izpildes ietekme uz pārvaldes funkcijām un institucionālo struktūru | Noteikumu projekts neietekmē iesaistīto institūciju funkcijas un uzdevumus.Nav paredzēta jauno institūciju izveide/likvidēšana/reorganizēšana. |
| 3. | Cita informācija | Nav. |

Vides aizsardzības un

reģionālās attīstības ministrs K.Gerhards

Vides aizsardzības un reģionālās

attīstības ministrijas valsts sekretārs R.Muciņš

Doniņa, 67026515

ilze.donina@varam.gov.lv

1. Eurostat. Waste electrical and electronic equipment (WEEE) by waste operations. Tabula “[EEE put on the market, collection and treatment of WEEE , by country, year, EEE-Category and treatment type, in number (if available), tonnes, percent (%) and kg per inhabitant](http://appsso.eurostat.ec.europa.eu/nui/show.do?query=BOOKMARK_DS-185466_QID_58A29476_UID_-3F171EB0&layout=TIME,C,X,0;GEO,L,Y,0;WASTE,L,Z,0;WST_OPER,L,Z,1;UNIT,L,Z,2;INDICATORS,C,Z,3;&zSelection=DS-185466WST_OPER,MKT;DS-185466WASTE,EE_LHA;DS-185466UNIT,T;DS-185466INDICATORS,OBS_FLAG;&rankName1=WST-OPER_1_2_-1_2&rankName2=WASTE_1_2_-1_2&rankName3=INDICATORS_1_2_-1_2&rankName4=UNIT_1_2_-1_2&rankName5=TIME_1_0_0_0&rankName6=GEO_1_0_0_1&sortR=ASC_-1_FIRST&sortC=ASC_-1_FIRST&rStp=&cStp=&rDCh=&cDCh=&rDM=true&cDM=true&footnes=false&empty=false&wai=false&time_mode=ROLLING&time_most_recent=true&lang=EN&cfo=%23%23%23.%23%23%23%2C%23%23%23)”. Minētajā tabulā ir apkopoti ES dalībvalstu paziņotie un Eiropas statistikas biroja pārbaudītie un precizētie dati par EEIA apsaimniekošanu. http://ec.europa.eu/eurostat/web/waste/key-waste-streams/weee; [↑](#footnote-ref-3)
2. Iedzīvotāju skaits Latvijā saskaņā ar Centrālā Statistikas pārvaldes datiem

<http://www.csb.gov.lv/notikumi/2016-gada-sakuma-latvija-par-171-tukstoti-iedzivotaju-mazak-neka-pirms-gada-43973.html> [↑](#footnote-ref-4)